Diari Oficial de la Generalitat Valenciana


Sumari del DOGV 6835, del 07-08-2012 (2012/7508)

RESOLUCIÓ de 30 de gener de 2012, de la Direcció General d'Energia de la Conselleria d'Economia, Indústria i Comerç de la Generalitat, per la qual s'atorga a Iberdrola Distribución Eléctrica SAU autorització administrativa per a les instal·lacions elèctriques de distribució de la nova subestació transformadora de 220/20 kV, denominada ST Rambleta, situada en el terme municipal de la Vall d'Uixó, província de Castelló, s'aprova el projecte tècnic d'execució i es declara, en concret, la seua utilitat pública. (ATRCCT/2011/12/12).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6835

Data del DOGV
:   07-08-2012

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2012/7508


Data del document
:   30-01-2012

Organisme emissor
:   Conselleria d'Economia, Indústria i Comerç

Tipus de document
:   Resolució

Descriptors 

:   * empresa privada

RESOLUCIÓ de 30 de gener de 2012, de la Direcció General d'Energia de la Conselleria d'Economia, Indústria i Comerç de la Generalitat, per la qual s'atorga a Iberdrola Distribución Eléctrica SAU autorització administrativa per a les instal·lacions elèctriques de distribució de la nova subestació transformadora de 220/20 kV, denominada ST Rambleta, situada en el terme municipal de la Vall d'Uixó, província de Castelló, s'aprova el projecte tècnic d'execució i es declara, en concret, la seua utilitat pública. (ATRCCT/2011/12/12). [2012/7508]  
Vist l'escrit presentat per Iberdrola Distribución Eléctrica SAU, domiciliada per a notificacions en 48143 Erandio, Biscaia, c/ Ribera de Axpe, núm. 5, en data 4 de gener de 2011 davant del Servici Territorial d'Energia de Castelló, sol·licita que se li concedisca l'autorització administrativa per a les instal·lacions elèctriques de distribució de la nova subestació transformadora a 220/20 kV, S.T. Rambleta, ubicada en el camí de la Ratlla, s/n, polígon 4, parcel·la 44, en el terme municipal de la Vall d'Uixó, província de Castelló, que s'aprove el projecte tècnic d'execució i que se'n declare, en concret, la utilitat pública. (ATRCCT/2011/12/12).  
A eixe escrit s'adjunta el projecte tècnic de la instal·lació, firmat per un tècnic competent.  
Vist que va ser realitzada la informació pública de la mencionada sol·licitud segons que preveu l'article 9 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i l'article 144 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia, i se n'ha fet la publicació en el Diari Oficial de la Comunitat Valenciana del dia 17 de novembre de 2011, en el Butlletí Oficial de la Província de Castelló, de 26 de novembre de 2011, en el diari El Mundo de data 18 de novembre de 2011 i en el tauler d'anuncis de l'Ajuntament de la Vall d'Uixó, únic afectat pel projecte.  
  
D'acord amb la documentació que hi ha en l'expedient, no s'han presentat al·legacions a la instal·lació projectada.  
Vist que d'acord amb el mencionat Decret 88/2005 es va traslladar a l'Ajuntament de la Vall d'Uixó la separata del projecte de la instal·lació sol·licitada perquè afecta béns, instal·lacions, obres o servicis, centres o zones dependents d'eixe organisme, per tal de prestar-ne la conformitat o l'oposició, i simultàniament es va traslladar al referit ajuntament i d'acord amb l'article 75 de la Llei 16/2003, de 17 de desembre, i amb l'article 72 de la Llei 16/2008, de 22 de desembre, ambdós de Mesures Fiscals, de Gestió Administrativa i Financera i d'Organització de la Generalitat, i se sol·licità un informe sobre l'adaptació del projecte al planejament urbanístic que siga aplicable.  
  
Figura en l'expedient un informe remés per l'esmentat ajuntament en què indica que la instal·lació projectada no interferix el Pla General d'Ordenació Urbana.  
Traslladat el mencionat informe l'empresa peticionària, manifesta l'acceptació del seu contingut.  
Vist que de la documentació que hi ha en l'expedient no hi ha afecció a la resta de les Administracions Públiques, Organismes i, si és el cas empreses de servicis públics o d'interés general que puguen veure's afectats per la instal·lació.   
Vist l'expedient remés pel Servici Territorial d'Energia de Castelló en data 17 de gener de 2012, que informan favorablement sobre la instal·lació sol·licitada.  
Atés que figura en l'expedient una còpia de la resolució emesa en data 11 de febrer de 2010 per la directora general de Gestió del Medi Natural de la Conselleria de Medi Ambient, Aigua, Urbanisme i Habitatge, per mitjà de la qual es considera que el projecte proposat, consistent en la subestació transformadora a 220/20 kV denominada S.T. Rambleta, situada en la parcel·la 44 del polígon 4 del terme municipal de la Vall d'Uixó, província de Castelló, no requerix avaluació d'impacte ambiental, sense perjuí de les autoritzacions que procedisca obtindre d'altres organismes, de conformitat amb la normativa sectorial que siga aplicable.  
Vist que el projecte presentat compta entre la seua documentació amb els plans pertinents a escala adequada, està suficientment detallat i conté una relació concreta i individualitzada dels béns i drets afectats.  
  
Atés que la sol·licitud i la documentació adjunta reunix una definició i concreció de les característiques tècniques que garantisquen la major seguretat i la millor funcionalitat de la subestació transformadora, i que estos són els paràmetres que condicionen i obliguen principalment a adoptar l'establiment de la instal·lació elèctrica, amb independència de les afeccions que a tercers puguen representar, i això sense perjuí d'indemnitzar-los adequadament.  
Atés que, d'acord amb la documentació que hi ha en l'expedient, la subestació projectada sol·licitada s'executarà en els mateixos terrenys on actualment es troba ubicada la subestació transformadora S.T. Rambleta, ubicada al camí de la Ratlla s/n, polígon 4, parcel·la 44, en el terme municipal de la Vall d'Uixó, província de Castelló.  
  
Atés que, d'acord amb el projecte presentat, la finalitat sol·licitada de la subestació transformadora és conseqüència dels increments elèctrics significatius produïts a la província de Castelló, tant en els àmbits residencial i industrial com les sol·licituds de nous subministraments, juntament amb la situació de pròxima saturació existent en les infraestructures d'alimentació actuals, la qual cosa fa necessària la transformació de les actuals instal·lacions a 220 kV, a fi d'evitar pèrdues en el subministrament, i al mateix temps aconseguir una millora en la qualitat del servici en esta zona geogràfica.  
Atés que, d'acord amb l'article 38 del Reial Decret 1955/2000 d'1 de desembre que regula les activitats de transport, distribució, comercialització, subministrament i procediments d'autorització d'instal·lacions d'energia elèctrica, les instal·lacions l'autorització de les quals se sol·licita constituïxen instal·lacions de xarxes de transport d'energia elèctrica.  
Atés que d'acord amb el que establix l'article 3.3.c) de la Llei 54/1997, correspon a les comunitats autònomes autoritzar les instal·lacions elèctriques de transport secundari i distribució que no excedisquen de l'àmbit territorial de la Comunitat Autònoma.  
Atés que el títol VII de la Llei 54/1997, de 27 de novembre, del Sector Elèctric, establix que les autoritzacions d'instal·lacions d'energia elèctrica seran atorgades per l'Administració, sense perjuí de les concessions i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.  
Atés que la sol·licitud ha complit els tràmits establits en la Llei 54/1997, de 27 de novembre, del Sector Elèctric i en el Reial Decret 1955/2000 d'1 de desembre, pel qual es regulen les activitats de transport, distribució comercialització i procediments d'autorització d'instal·lacions d'energia elèctrica, així com en el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
  
Atés la Direcció General d'Energia competent per a la resolució del present expedient, d'acord amb el que disposa l'article 17 del Decret 97/2011, de 26 d'agost, del Consell de la Generalitat, pel qual s'aprova el Reglament Orgànic i Funcional de la Conselleria d'Economia, Indústria i Comerç, en la redacció donada pel Decret 122/2011, de 16 de setembre.  
Esta Direcció General d'Energia resol:  
  
Primer  
Atorgar a Iberdrola Distribución Eléctrica SAU l'autorització administrativa per a les instal·lacions elèctriques de distribució de la nova subestació transformadora de 220/20 kV, denominada S.T. Rambleta, ubicada en el camí de la Ratlla s/n, Polígon 4, parcel·la 44, en el terme municipal de la Vall d'Uixó, província de Castelló i les característiques principals de la qual són les següents:  
Sistema elèctric de 20 kV:  
Els treballs a realitzar, a més de la instal·lació de dos transformadors de potència, consistixen en la connexió del transformador (T-1) a la cel·la ja existent i en l'ampliació del mòdul de cel·les actual en una nova posició per al transformador (T-2).  
- Instal·lació de dos transformadors trifàsics (T-1 i T-2) en bany d'oli de tipus intempèrie, de refrigeració natural i forçada, proveïts de regulador en càrrega, amb relació de transformació 225 ± 9 x 2'5 / 21'5 kV i potència nominal 50 MVA cada un, amb les corresponents reactàncies trifàsiques de 1000A i 10 seg., així com resistències de posada a terra de 20 - 500A i 15 seg.  
· Previsió a futur per a l'execució de la substitució de l'actual sistema, per dos mòduls de cel·les: el Mòdul 1 i el Mòdul 2, amb 18 posicions cada un, amb esquema de doble barra, tipus interior i aïllament en hexaflorur de sofre (SF6).  
- La nova cel·la per al transformador (T-2), és tipus interior, metàl·lica i constituïda per: Un interruptor; tres transformadors d'intensitat; i nou terminals.  
- Transformadors de servicis auxiliars: es reutilitzen els dos existents, amb relació de transformació cada un de 20 / 0'420 - 0'242 kV i potència 250 MVA, amb la seua bateria de condensadors.  
- Quadres de control i armaris de protecció corresponents al sistema de distribució.  
- Obra civil: l'edifici es desenrotlla de la manera següent: dos plantes intercomunicades per a la sala GIS en soterrani i planta primera; sala de control que se situa en la planta primera i en les quals igualment s'ubicaran les futures sales del sistema de 20 kV. El tancament exterior està constituït per panells prefabricats de formigó i la coberta per forjat prefabricat.  
Pressupost: 6.740.999,66 euros.  
  
Segon  
Aprovar el projecte d'execució per a la nova subestació citada en el punt primer de la present resolució, firmat per un tècnic competent.  
  
La present resolució queda sotmesa a les condicions següents:  
  
a) L'atorgament es fa sense perjudici de les concessions i autoritzacions que calguen, d'acord amb altres disposicions que resulten aplicables i en especial les relatives a l'ordenació de territori i al medi ambient.  
b) La instal·lació a executar complirà amb els reglaments aplicables a este tipus d'instal·lacions, i en particular amb el que establix el Reial Decret 3275/1982, de 12 de novembre, sobre Condicions Tècniques i Garanties de Seguretat en Centrals Elèctriques, Subestacions i Centres de Transformació i les seues instruccions tècniques complementàries. En tot cas, Iberdrola Distribución Eléctrica, SAU, haurà d'observar els preceptes, mesures i condicions que s'establisquen en la legislació aplicable a l'activitat de transport d'energia elèctrica.  
c) Les instal·lacions hauran de realitzar-se segons el projecte presentat. En el cas que siga necesari introduir modificacions respecte de la documentació presentada, el titular de la present autorització haurà de sol·licitar a esta Direcció General la corresponent autorització.  
d) El termini d'execució de l'obra serà de dotze mesos a comptar des de l'endemà del dia en què s'obtinga la disponibilitat legal per a procedir a l'ocupació material de tots els terrenys necessaris per a l'execució de les instal·lacions. No obstant això, amb anterioritat a la finalització del dit termini, Iberdrola Distribución Eléctrica, SAU, podrà sol·licitar-ne una ampliació per mitjà de sol·licitud motivada davant d'esta Direcció General d'Energia.   
e) El titular donarà compte de l'acabament de les obres al Servici Territorial d'Energia de Castelló per a la sol·licitud d'autorització d'explotació, a la qual s'adjuntarà un certificat de direcció i final d'obra subscrit per tècnic facultatiu competent, que acreditarà que és conforme als reglaments tècnics en la matèria, d'acord amb el que s'establix en la normativa vigent per als projectes d'instal·lacions elèctriques i igualment respecte a l'autorització administrativa i el projecte d'execució aprovat.  
f) L'administració deixarà sense efecte la present resolució en qualsevol moment en què observe l'incompliment de les condicions imposades.  
  
Tercer  
Declarar, en concret, la utilitat pública de l'establiment de la instal·lació de la subestació elèctrica autoritzada en el punt primer de la pre  
Relació de béns i drets afectats del projecte: S.T. Rambleta 220/20 kV  
Terme municipal de la Vall d'Uixó. Província Castelló  
  
  
  
  
\* \* \* \* \* \* \* \* \* \*   
  
Relación de bienes y derechos afectados del proyecto: S.T. Rambleta 220/20 Kv  
Término municipal de La Vall d'Uixó. Provincia Castellón  
  
sent resolució, la qual cosa porta implícita la necessitat d'ocupació dels béns i drets afectats i n'implica l'ocupació urgent als efectes de l'article 52 de la Llei d'Expropiació Forçosa, que es concreta en una afecció a les finques particulars, incloses en la relació annexa, amb l'abast i els efectes previstos en l'article 56 de la Llei 54/1997 de 27 de novembre, del Sector Elèctric i els articles 157.1, 158, 159, 160 i 162.3 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
  
  
Quart  
Publicar i notificar la present resolució, d'acord amb el que establix l'article 10 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i ressaltar que la publicació de la resolució es realitzarà igualment segons que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, de notificació de la present resolució als titulars desconeguts o amb domicili ignorat o a aquells en què, intentada la notificació, no s'haguera pogut practicar.  
  
  
Contra la present resolució, que no posa fi a la via administrativa, pot interposar-se un recurs d'alçada davant de la secretària autonòmica d'Economia, Indústria i Comerç en el termini d'un mes, comptat des de l'endemà de la notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
  
  
València, 30 de gener de 2012.- El director general d'Energia: Antonio Cejalvo Lapeña.